钦定古今图书集成/明伦汇编/氏族典/第270卷 > 王益祥
## 钦定古今图书集成/明伦汇编/氏族典/第270卷 > 王益祥

按《万姓统谱》：“益祥，字谦叔，闽县人。淳熙中，进士及第，
调桂阳军学教授。与知军陈傅良、监赡军酒库吴猎
相友善。绍兴中，转建康府学教授，与知郡张枃、安抚
司干官游言为宾友。修学校，增生徒，士风丕变。后以
傅良、枃等荐，历监簿、编修、说书。出知宁国，改授处州。
时严伪学之禁，因丐祠去，号止轩。后迁江东提刑，以
‘里人陈自强居相位’”，引嫌而归。